Auke VanderHoek portretfotograaf, nieuwtjes : Boekpromotie Lifestyle van Rivelino Rigters aka The BlackRockstar
Posted by Auke VanderHoek at 10:07 Kompetisies 2019/20 - Vroue Landbou Unie ~ Malieveld Streek www.vlumalieveld.weebly.com/googleb5a6a56735a0402a.html
TEMA: VIER JOUSELF
The best part of competition is that through it we discover what we are capable of - and how much more we can actually do than we ever believed possible.
DAMES KORTMOU TRUI (bolero)
Gebreide dames kortmou trui (bolero: nie langer as middellyf nie) vir die somer. Breidraad en patroonsteek is deelnemer se eie keuse. Geen vasmakers.
· Die ontwerp en patroonsteke moet geskik wees vir die artikel wat gemaak gaan word.
· Gebruik breidraad wat geskik is vir die patroon wat gebruik word.
· Geen breidraad word voorgeskryf nie, dus kan dit dun wol of katoendraad wees.
· Onthou dit is ‘n somertruitjie en breidraad moenie te dik wees nie.
· Die dikte van die naalde word bepaal deur die draaddikte, persoonlike breispanning en die tipe patroonsteek wat gebruik word.
· Geringe hoeveelheid hekelwerk word toegelaat, mits dieselfde effek nie met breiwerk verkry kan word nie.
· Werk alle los drade sorgvuldig weg en knip drade na voltooiing kort af.
· Oordeelkundige parswerk word aanbeveel.
· Naam van lid en tak moet op ‘n lappie geskryf, toegevou en met speldjie aan artikel geheg word.
Saamgestel deur: Daleen Farmer van Queridatak
Mochila of tapisserie Hekel
Grimeersakkie met ‘n voering.
· Enige vasmaakmiddel
· Minimum grootte 20cm breed
· Enige tipe kleurvolle Hekelgare kan gebruik word.
· Al die kleure gare word saam geneem in een ry.
· Daar word met ‘n draad oor almal gehekel totdat jy die volgende kleur gaan nodig hê.
· Die sakkie kan in die rondte gehekel word of een lang strook, maar dan moet die vaswerk aan die kante baie netjies wees en die patrone moet by mekaar pas.
· ‘n Eie patroon kan ook ontwerp word. Gebruik grafiekpapier en kleurpotlode om die blokkies in te kleur. ( jou gare kleure)
Saamgestel deur Santa Kruger Querida tak.
“In the Hoop” Boekmerk
· Geskik om in A5 boek gebruik te word
· Stewig geweefde materiaal soos denim, keperstof of kwiltwerk katoen is geskik.
· Gebruik goeie kwaliteit stabiliseerder
· Enige tipe boekmerk is geskik, solank dit met die “In the hoop” metode gemaak is.
· Netjiese afwerking is belangrik
Item moet in sy doel slaag
Saamgestel deur: Santa Kruger van Queridatak
FOTORAAM VERSIER MET TEKSTUURPASTA (Texture Paste of Gesso)
· Raam moet nie groter as A4 wees nie.
· Raam kan van harde karton of selfs van hout ook wees. (Die rame waarin ons foto’s monteer sal ook reg wees)
· Die hele raam hoef nie gevul te word met die pasta nie. As daar oop spasies gaan wees, verf eers die raam.
· Die “texture Paste” kan met paletmes opgesmeer word, met spuitbottel dun lyntjies opgespuit word, met ‘n stensil opgesit word, of afgedruk word.
· Enige patroon kan gebruik word. Kyk op Pinterest daar is baie voorbeelde.
· Jy mag jou eie pasta maak. Gelyke dele wit akrielverf en houtgom. Sit genoeg babapoeier by om die pasta so dik te maak as wat jy dit wil hê.
· Jy kan die pasta kleur as dit nat is of as dit al droog is.
· Afwerking moet netjies wees.
· Voorkoms en bruikbaarheid: 60%
· Werksgehalte: 40%
Stukkonfyt is konfyt waarvan die vrugte gesny of gesnipper word.
· Stukkonfyt het stukkies of groter stukke vrugte of groente in.
· Ander geurmiddels soos bv gemmer, mag bygevoeg word.
· Konfyt moet lugdig verseël wees.
· Enige tipe fles kan gebruik word. Wees versigtig vir beskadigde deksels.
· Vul bottel tot 1cm van bo af.
· Etiket met naam van konfyt en datum van vervaardiging moet 2cm van onderaf geplak wees.
· Gebruik gaar beet om konfyt te kook. Harde beet gaan nie sagkook in die stroop nie. Dit sal hard en taai wees en selfs inkrimp.
· Verwyder lugborrels met ‘n mes.
· Maak bottel mooi skoon buite.
· Voorkoms: 30%
· Konsistensie en smaak 70%
Ek sê Dankie!
· 450-500 woorde
· Tik asseblief in word
· Handgeskrewe stukke sal ook aanvaar word.
· Font, Calibri of Times New Roman
· Korrekte spelling belangrik.
· Gee aandag aan leestekens en paragrawe.
· Gebruik 12pt
Let op na taalgebruik, sinskonstruksie, korrekte spelling, leestekens en paragrawe. Dit is belangrik dat die skryfstuk geproeflees word
Saamgestel deur: Wendy Bam
‘n Natuurtoneel met waterverf
· A4 Waterverfpapier (Daar is verskillende diktes verkrygbaar. 250gsm of dikker werk goed)
· Waterverf (buisies of blokkies)
· Wit dele moet in die werk sigbaar wees
· Kleurpalet moet by die Natuurtoneel pas
· ‘n Waterverf skets verg vooraf beplanning.
· Hoe meer water by die verf gevoeg word hoe ligter word die kleur. Die skakering van kleure is dus belangrik en waar hulle inmekaar vloei word nuwe kleurskakerings en vorms geskep.
· Probeer om ‘n kleurpalet te beperk tot net drie basiese kleure. Meng al die kleurskakerings hiermee.
· Kleure moet nie modderig vertoon nie.
· Gebruik ‘n HB potlood vir skets aangesien die lynskets maklik uitvee nadat die waterverfwerk voltooi is.
· Maak die papier goed nat indien die effek van vloeibare kleure in die agtergrond geskep wil word. ‘n Sproeibottel met water kan ook vir die doel gebruik word.
· Pas kunsbeginsels toe en let op na lig inval en tonale waardes.
· In waterverf word gewerk vanaf die ligste kleure na die donkerste kleure.
Saamgestel deur Kato Neveling – Vlamlelietak
Gebreide dames kortmou trui (bolero: nie langer as middelyf nie) vir die somer. Kantbreiwerk word hier gedoen. Geen vasmakers.
· Onthou kantbreiwerk vertoon fyn, dus moet gesikte breidraad gebruik word.
Naam van lid en tak moet op ‘n lappie geskryf, toegevou en met speldjie aan artikel geheg word.
Saamgestel deur Dalene Farmer van Queridatak
Srilanka Appliek werk.
Srilanka Appliek is ‘n ornamentele
Die appliek word met ‘n naaimasjien gestik en dan met dun omboorsel, plat band en “ric-rac” omgewerk. Dit word verder verstewig met borduursteke waarvan vliegsteek baie gewild is.Enige ander borduursteke kan gebruik word.
Dit kan gebruik word om strooikussings, handsakke, baadjies en onderbaadjies te versier of selfs muurbehangsels te maak.
Voorkoms: Baie kleurvol
· Muurbehangsels of strooikussings mag nie groter as A3 wees nie.
· Let op die binne afwerking van die artikel sou dit sigbaar wees, geen los garings of rafelrande nie.
· Artikels wat teen ‘n muur gaan hang kan gespan en gemonteer wees maar nie geraam nie. Geen glas nie.
· Sakke en kledingstukke moet in ‘n plastieksakkie aangebied word.
Saamgestel deur Wendy Bam Fleur De Lis.
Hierdie is ‘n tradisionele Japannese huisskoen
· Uiters kleurvol
· Gebruik Goeie gehalte materiaal.
· Binnekante moet in ‘n teenstellende kleur wees, met ‘n sool wat van glyvrye materiaal (handdoekstof) gemaak word.
· U kan nie twee skoene maak en die een in die ander een indruk nie.
· Elke pant word dubbel gemaak en dan aanmekaar gewerk
· Maak seker dat die binne afwerking netjies is.
· Geen onafgewerkte rande nie.
· “Dots” kan onder aan die sool geplak word om te verhoed dat jy gly.
Wenk: omkapmasjien en baie strykwerk is belangrik.
Daar is baie Youtube tutoriale beskikbaar om die slipper stap vir stap te maak.
· ‘n Laagkoek bestaan uit 2 lae wat in aparte panne gebak en met ‘n vulsel opmekaar gesit, maar nie bo-op versier word nie.
· Beslagsoort – eie keuse
· Die koek moet beet as bestanddeel bevat
· Die vulsel moet interessantheid en geur aan die koek verleen.
· Resep moet die koek vergesel
· Algemene voorkoms: Vorm en kleur 30%
· Tekstuur en smaak 70%
6 Sagte gesoute karamels toegedraai in waspapier.
Grootte: Blokkies van 2 x 2 x 2cm
· Karamels moet ‘n ryk karamelkleur hê.
· Die oppervlak kan riffelrig wees met seesout op.
· Word in waspapier toegedraai.
· Moet gewoonlik ‘n week of meer staan om ryp te word.
· Moet sag wees en in die mond smelt
· Algemene voorkoms, vorm en kleur: 50%
· Tekstuur en smaak: 50%
Hierdie besigheidskaartjie het ten doel om jou tak te bemark en kan by geleentheid beskikbaar gestel word vir die doel. Die tema en inligting moet dus ten doel hê om die beeld van jou tak uit te dra aan moontlike lede, borge, ensomeer.
Ontwerp en funksionaliteit sal in ag geneem word by beoordeling.
· Die grafika moet by die tema aanpas;
· Kleurgebruik, al dan nie, moet aanpas by jou ontwerp/tema;
· Gebruik jou eie idees en nie 'n vooraf-ontwerpte templaat nie;
· Die naam van jou tak, die logo, en ook die naam en kontakbesonderhede van die Voorsitter moet op die kaartjie verskyn;
· Die besigheidskaartjie moet ‘n voor- en agterkant hê;
· Die grootte van die kaartjie moet in lyn wees met die grootte van ‘n besigheidskaartjie; en
· Die kaartjie moet stewig wees.
· Die kaartjie kan op karton gedruk word;
· Die kaartjie moet in 'n deursigtige A4 plastieklêer (folder) aangebied word en moet geplak word op ‘n A4 karton. Twee kaartjies moet geplak word; een om die voorkant te vertoon (bo-aan die bladsy) en een om die agterkant te vertoon (onder-aan);
· Minstens twee “vorderings”-storings van die kaartjie moet gedoen word en na jou sameroeper ge-stuur word;
· Die naam van die lid en die tak moet op 'n toegevoude papiertjie agter-op die A4-karton geplak word.
Opgestel deur Marietha Diedericks, Sameroeper van Fleur-de-Lis.
My Gunsteling Plek
NEEM ‘N FOTO VAN JOU GUNSTELING PLEK
· Fotogrootte: Jumbo
· Geen manipulasie word toegelaat nie, niks mag weggelaat of bygevoeg word nie.
· Montering moet op ‘n A4 karton (eie keuse) gedoen word.
· Naam en taknaam moet op ‘n toegevoude papiertjie agterop die montering gedoen word en met kleefband vasgeheg word.
· Die gemonteerde foto moet in a A4 plastieksakkie aangebied word.
· Dit is nie nodig om die kamerabesonderhede te noem nie.
· Gewone riglyne geld, bv. Focus, komposisie, beligting.
· Hou die reël van derdes in gedagte.
Saamgestel deur: Wendy Bam Fleur-de-Lis
TEMA: Toeka, Nou, Toekoms.
Hout en Klip
BEGINNERS: Ruiker met blomme wat voorgekom het uit TOEKA se tyd PLUS hout en klip.
MIDDELBAAR: Ruiker met blomme wat NOU beskikbaar is, PLUS hout en klip.
GEVORDERD: Ruiker met blomme wat in die TOEKOMS verkrygbaar sal wees (waterwys....water wise)
PLUS hout en klip.
· Die Ruiker moet verskuif kan word.
· Geen uitpak Ruiker
· Ruiker se maksimum hoogte 75cm
· Tafelspasie 60cm. Moet nie die gegewe ruimte oorskry nie.
BEGINSELS moet in ag geneem word.
Vars en Droë plantmateriaal mag saam gebruik word .
EENVOUD HET TREFKRAG
Saamgestel deur Marthie Lubbe Barbertontak​
Breiwerk: Beret vir ‘n dame
Die term “garing”
Beskryf enige draad wat opgedraai is as ‘n bol,tol of string. Die vesel en doel van die garing omskryf dit verder bv.wolbreigaring, katoengaring of mercer hekelkatoengaring. Die maklikste wat vir jou as lid bekombaar is mag gebruik word.
· Breidraad is deelnemer se eie keuse
· Patroonsteke moet geskik wees.
· Yl kantagtige patroonsteke nie geskik nie. Dit verloor fatsoen.
· Kies geskikte patroon met patroonsteek
· Dikte van die breinaalde beïnvloed jou brei spanning. Brei ’n proefstuk indien jy twyfel.
· Moet nooit in die middel van jou ry ophou brei nie.
· Moet nie breinaalde deur breiwerk druk nie, dit rek jou breiwerk.
· Heg altyd in patroonsteek af.
· Die afhegrand moet rekbaar wees, veral in die geval van ‘n riffel.
Hekelwerk: ‘n Pols sierband met Krale.
· Krale moet minimum 25% van die totale bandoppervlak beslaan.
· Dit moet effe kantagtig wees en plek-plek hekelsteke sonder krale vertoon. (met ander woorde, nie 100% met krale bedek wees nie.)
· Moet geskikte, gepaste vasmaakmiddel hê.
· Minimum breedte: 5 cm.
· Krale moet nie met ‘n enkeldraad aangeheg word nie.
· Gebruik enige dikte hekelgare van jou keuse.
· Verskeidenheid krale en motiewe is toelaatbaar.
· Netheid is uiters noodsaaklik vir hierdie artikel.
· Styl en passing sal krediet verdien. Let op na regte en verkeerde kant van hekelwerk.
· Beplanning asook konstruksie metode sal hier ‘n baie groot rol speel.
· Artikel moet netjies, fris en skoon aangebied word.
Borduurmasjienwerk: Ontdekboekie vir`n kleuter
· Minimum 4 bladsye – maksimum 12 bladsye
· A5 grootte
· Tekstielstof eie keuse wat wasbaar is en geskik sal wees vir baie hantering.
· 60% borduurmasjienwerk
· Speel met teksture en vaardigheidstegnieke ten einde kleuters sensories te stimuleer.
· Tooisels mag nie 30% oorskry nie.
· Dit is baie belangrik om goed te beplan.
· Gebruik genoeg stabiliseerders bv Avalon.
· Goeie kwaliteit borduurgare is`n aanbeveling.
· Boek moet maklik kan blaai. Sorg dat die ringetjies groot genoeg is om baie hantering te kan verduur en veilig vir klein vingertjies.
· Speel met kleur aangesien `n kleuter daardeur geprikkel word.
Skilderkuns: Sonsopkoms of Sonsondergang in waterverf
· Grootte: A3 na montering
· Slegs waterverf mag gebruik word.
· Waterverf word gewoonlik op wit papier gedoen.
· Gebruik die korrekte papier vir waterverf met ‘n effense tekstuur wat die verf in plek hou en nie die kleure opbreek nie.
· Onthou om met verskillende kleurskakerings te speel.
Handvlyt: Koordkuns (spyker en tou)
· Maksimum grootte A3
· Kleur en dikte van tou moet geskik wees vir die projek
· Let op na die tipe spyker wat gebruik word. (Kleur en grootte)
· Knope in tou moet nie sigbaar wees by die eindresultaat nie.
· Indien bord geverf is moet dit egalig wees en kleur moet die eindresultaat komplimenteer.
· Tou moet netjies styf gespan wees.
· Enige geskikte tou kan gebruik word soos raffia, wol en tou.
· Onthou dit moet pas by die ontwerp
Fotografie : Hande met Emosie
Grootte van foto A5
· Slegs kleurfoto’s is toelaatbaar.
· Geen manipulasie is toelaatbaar nie, bv. deur iets by te voeg of weg te neem uit die oorspronklike foto nie.
· Jy mag een of meer van die kante van die foto afsny om die komposisie te verbeter.
· Montering moet nie groter as A4 wees nie.
· Montering moet pas by die foto.
· Foto moet in ‘n plastiese lêersakkie aangebied word.
· Deelnemer se naam, van, tak en streek moet agterop die montering met kleeflint toegeplak wees en nie op die plastiese lêersakkie nie.
· Vou die papier met jou inligting dubbel en plak dan agterop montering.
· Vang ‘n oomblik vas.
· Die foto moet impak hê, belangstelling wek
· Fokuspunt is spesiale oomblikke. Die onderwerp moet skerp, sterk wees en aandag trek. Die foto moet nie uit fokus wees nie.
· Die komposisie, plasing van verskillende elemente op die foto se fokuspunte moet verkieslik 2/3 wees.
· Beligting speel ‘n groot rol, daarom moet geen gedeelte oor-of-onderbelig wees nie.
· Moenie die tema verkeerd interpreteer nie.
Tegniese punte waarna gekyk word
· Agtergrond steuringe
· Flits wat harde skaduwee maak
· Of die kamera ingezoom was en/ of as daar pixels verlore gegaan het.
· Plaas asb in A4 sakkie
· Grootte: A5 foto
· Montering: moet in A4 sakkie pas, dit gaan in ‘n A4 flip file, indien dit kleiner sal dit op takvlak gediskwalifiseer word of ‘n punt onder 70% kry ongeag goeie gehalte omdat montering nie korrek is nie.
· Deelnemer se naam, van en tak moet agterop, sodat as dit verlore raak nie. Sameroepster moet weet aan wie behoort die foto.
Grootte: Maksimum A4
Maak jou eie borduursteekboekie – of “sampler” soos in Ouma se
dae- wat jy na die volgende geslag naaldwerksters in die familie kan aangee.
· ’n Buiteblad en binneblaaie word vereis.
· Minimum 6 bladsye maksimum 10 bladsye insluitend buite en binneblad
· Minimum van 20 verskillende borduursteke word vereis.
· Geen kralewerk of enige ander elemente mag gebruik word nie
Met die maak van die boekie kan jy steke en tegnieke probeer wat in jou smaak sal val in n verskeideneheid van materiale en kombinasies. Ontdek die wêreld van borduur!
· Goeie gebruik van borduurstof en borduurgare.
· Borduurstof waarop gewerk word, bepaal in ‘n groot mate die geslaagde voorkoms van die voltooide artikel.
· Om te verseker dat die borduurstof en gare ewe duursaam sal wees en eenders skoongemaak kan word,word dus aanbeveel dat beide van dieselfde veselsoort is.
· Krimp borduurstof vooraf.
· Maak gebruik van ‘n borduurraam vir gehalte borduurwerk.
· Kies die korrekte naalde vir die borduurstof en gare.
​· Kroel nr. 3-10 vir byna alle borduursteke
· Strooinaald vir boeljon –en Franse knopies
· Tapisserienaald vir naald kant, verhewe stamsteekband en spinneraksteke waar daar nie deur die materiaal gesteek moet word nie.
· Chenillenaalde 18-22 vir die deurtrek en vaswerk van dik drade.
· Werk altyd op ‘n borduurraam
· Oorspronklike en vindingryke gebruik van steeksoorte verdien krediet.
· Alle oppervlaksteke mag op hierdie artikel uitgevoer word bv.
agtersteek, knoopsgatste, komberssteek, kettingsteek ensovoorts.
· Korrekte randafwerking vir die borduursoort en tipe artikel moet gebruik word.
· Tegniek moet korrek uitgevoer wees vir die bepaalde tipe borduurwerk
· Egaligheid van stekewerk verleen eenvormigheid en netheid
· Wegwerk van garepunte moet netjies vertoon.
Toeryg Wasgoedsak met buitesakkie
Maks 50cm x 100cm, Min 30cm x 50cm,
· Verskillende soorte appliekwerk kan gebruik word.
· Appliekwerk is ‘n vereiste.
· Wasgoedsak moet met toeryg metode gemaak word.
· Buitesakkie moet kan vasmaak.
· 10% tooisels toelaatbaar
· Speel met teksture, kleure en tegnieke.
· Gebruik dieselfde tekstielstof wat was en stryk hanteer.
· Gebruik masjien siersteke
· Daar is verskeie maniere om appliekwerk aan artikel te plaas, maak gebruik daarvan.
· Spieëlbeeld kan ook gebruik word.
· Stabilisering en garing speel ‘n groot rol veral as siergaring gebruik word. Die stabiliseerder moet by die tipe materiaal pas. Vilene kan as stabiliseerder gebruik word. Moenie wegwas stabiliseerder gebruik om die artikel mee te verstewig nie.
· Watteersel kan gebruik word vir opstopwerk.
· Vasmaak metode van buitesakkie speel ‘n groot rol.
• Tik of skryf die skryfstuk op A4 papier in “Arial of Calibri” skrif, no 12, enkelspasiëring.
• Woorde: 350 - 400
• Onderaan die storie moet die aantal woorde wat gebruik is aangedui word.
• Leestekens tel nie as woorde nie.
· Taalgebruik, sinskonstruksie, korrekte spelling, leestekens, paragrawe en ‘n goeie storielyn dra by tot ‘n taalkunswerk.
· Emosie, spitsvondigheid, humor, ‘n stukkie verrassing, eie ondervinding en fyn waarneming kan bydra tot ‘n goeie Tandemuis storie.
· Deelnemer se naam en van, tak en streek word op ‘n toegevoude papier agterop die A4 papier met ‘n kleefbandstrook geheg.
· Die A4 papier word in ‘n A4 plastiese lêersakkie aangebied.